Боян Бойчев
Музика

chitanka.info

Вали като че е за последно.

Нервно. Часове наред.

Въздухът е сякаш непрогледен,

Пречи да се взреш напред.

И всичко сякаш че е сиво,

Мокро, че те дави чак,

В себе си всеки се е свил

В очакване на слънчевия знак.

Капките като стена се сливат,

Бесуват, сърдят се, шумят,

Но всичко става пак красиво,

Ако откриеш музика в дъжда.

октомври 2002 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.